Feleségem, hallgas
Feleségem hallgas,
Nem vagyok én ittas,
Nem jöttem én a korcsmából,
Feleségem, ki a házból!

Mert a te neved Csitt,
Ha ezt hallod, semmit
Ne szólj már akkor ellenem,
Mert a lelkedet kiverem.

Én akármit tegyek,
Akármerre menjek,
Arra neked semmi gondod.
Most parancsolom meg, tudod.

Ne féltsed a részed,
Az el nem vész tőled,
Megtartom a te számodra,
Kapsz vagy kétszer egy hónapba.

Vesd meg az ágyomat,
Huzd le a csizmámat,
Mert mind asszony kötelessége,
Megmondtam már, ez a vége.
Népköltészet